Karinės oro pajėgos
Karinės oro pajėgos – ginkluotųjų pajėgų rūšis, kurios pagrindinė užduotis – atlikti karo veiksmus ore, naudojama karių desantui, kroviniams pervežti, žvalgybai iš oro. Gali veikti savarankiškai arba su kitomis ginkluotųjų pajėgų rūšimis. Pagal kovinę paskirtį, aviacija skirstoma į: naikintuvų, bombonešių, transporto lėktuvų, žvalgybos, nepilotuojamąją, ryšių, sraigtasparnių. Kartais karinės oro pajėgos taip pat atsako už operacijas kosmose, balistines raketas, priešlėktuvinę ir priešraketinę gynybą. Ne visa karo aviacija priskiriama karinėms oro pajėgoms: kartais savo aviaciją turi ir sausumos kariuomenė bei karo laivynas. Pirmosios karinės oro pajėgos (nors dar sausumos kariuomenės sudėtyje) buvo 1910 m. įkurtos Prancūzijos Aviation Militaire. Pirmosios nepriklausomos karinės oro pajėgos buvo įkurtos Suomijoje 1918 m. kovo 6 d.